Endurvekja Félag hundaeigenda á Akranesi Hópur fólks á Akranesi hefur ákveðið að boða til fundar þar sem Hundaeigendafélag Akraness verður endurvakið . Stofnfundurinn verður mánudaginn 8. febrúar klukkan 20.00 í Gamla Kaupfélaginu við Kirkjubraut . “ Þetta mál hefur tekið stakkaskiptum síðustu daga og er óhætt að segja að fólk í bænum sé frekar pirrað og margir hreinlega brjálaðir . Nokkrir áhugamenn hittust síðastliðið sunnudagskvöld til þess að ráða ráðum sínum og var það niðurstaða fundarins að endurvekja Félag hundaeiganda á Akranesi , ” segir í tilkynningu frá undirbúningshópi úr röðum hundaeigenda .